KLASA: 402-01/24-01/1

URBROJ: 2176-04-01-24-2

Novska, 29. veljače 2024.

Na temelju članka 18. Zakona o proračunu („Narodne novine“, broj 144/21) i članka 37. Statuta Grada Novske („Službeni vjesnik“ broj 8/21 i 13/23), Gradsko vijeće Grada Novske na 27. sjednici održanoj 29. veljače 2024. godine donijelo je

**ODLUKU**

**O dopunama Odluke o izvršenju Proračuna Grada Novske**

**za 2024. godinu**

Članak 1.

U Odluci o izvršenju Proračuna Grada Novske za 2024. Godinu (“Službeni vjesnik” 104/23) u članku 15. iza stavka 3. dodaje se stavak 4. koji glasi:

„Visina pojedinačne vrijednosti pokretnina i nekretnina, odnosno ostale imovine, o čijem stjecanju, odnosno otuđivanju može odlučivati Gradonačelnik iz članka 15. stavka 2. iznosi 51.140,10 €.“

Dosadašnji stavak 4. postaje stavak 5.

Članak 2.

U članku 16. iza stavka 4. dodaje se stavak 5. koji glasi:

“Grad Novska može se kreditno zadužiti do ukupnog iznosa od 1.774.000,00 € koji je iskazan u Računu financiranja Proračuna Grada Novske u svrhu financiranja kapitalnih projekata:1023 K1000016 Izgradnja dječjeg vrtića u Novskoj u iznosu od 1.500.000,00 €, 1025 K1000026 Izgradnja prometnice od pristupne ceste Srednje škole Novska do Hercegovačke ulice u Novskoj u iznosu od 274.000,00 €. Očekivani dug na kraju proračunske godine po novom kreditnom zaduženju iznosi 1.774.000,00 €, što uvećano za postojeće kreditno zaduženje od 7.881.235,92 € čini ukupan dug od 9.655.235,92 €.

Članak 3.

Ova Odluka stupa na snagu prvi dan nakon objave u „Službenom vjesniku“ Grada Novske.

 Predsjednik Gradskog vijeća:

 Ivica Vulić